Натуральна, не абмінулі газетчыкі і мясцовую “раёнку”, у рэдакцыі якой за “круглым сталом” і прайшло абмеркаванне такой важнай тэмы, як “Рэгіянальная прэса: сучасны стан і перспектывы развіцця”. Што можна параіць калегам, каб даносімая да чытача інфармацыя была іменна запатрабаванай, аператыўнай, цікавай? Як знайсці аптымальны варыянт суадносін інфармацыйна-аналітычнага напаўнення газеты і яе сайта? Ці істотна ўплывае выпуск каляровых выданняў на іх тыраж і попыт? Што павінна быць першасным: уздым нейкай праблемы на старонках газеты альбо спроба спачатку вырашыць яе, дапамагчы людзям, а ўжо потым паведаміць усім пра вынікі?